**G-Petrol d.o.o. Sarajevo**

Marka Marulića br. 2, Lamela B, Sarajevo

Bosna i Hercegovina

Tel:+387 33 944 914; Faks:+387 33 942 099

Broj:

Datum:



TEHNIČKI ZADATAK

Za izbor dobavljača po odobrenom projektu:

Sanacija toaleta na BS G-Petrol

**Sektor za maloprodaju**

**Sarajevo 21.04.2025. godine**

**TEHNIČKI ZADATAK**

PREDMET TEHNIČKOG ZADATKA

Predmet ovog tehničkog zadatka je sanacija toaleta za kupce i osoblje na benzinskim stanicama Sarajevo 4 i Sarajevo 5.

Adrese BS koje su predmet ove sanacije su:

* BS G-Petrol Sarajevo 4, Džemala Bijedića bb, 71 000 Sarajevo
* BS G-Petrol Sarajevo 5, Kurta Schorka 3 A, Sarajevo.

Sanacija podrazumijeva kompletne radove navedene u predmjeru te ugradnju svih sanitarnih elemenata navedenih u predmjeru kao i ostalih elemenata kako bi dobavljač izvršio radove po sistemu ključ u ruke. Potrebno je da sanacija obuhvati sve radove da bi konačno stanje toaleta bilo u potpunom funkcionalnom stanju sa svim radovima pobrojanim u predmjeru na koje je dobavljač dužan dati garanciju od 2 godine, a na ugrađenu opremu dati garanciju proizvođača iste, min 2 godine.

OPIS TEHNIČKOG ZADATKA

U daljnjem tekstu navedena je gruba procjena potrebnih radova:

* Prethodni radovi na pripremi,
* Izolaterski radovi,
* Građevinsko zanatski radovi,
* Molersko farbarski radovi,
* Keramičarski radovi,
* Sanacija spuštenih stropova,
* Ugradnja sanitarnih elemenata,
* Bravarski i stolarski radovi,
* Radovi na SOS signalizaciji,
* Prilikom sanacija toaleta za kupce, dobavljač mora obezbjediti vanjski WC za kupce tokom trajanja obustave korištenja toaleta prilikom sanacije.

Navedeni radovi ne moraju biti izvedeni preciziranim redoslijedom kako je navedeno ali je bitno da krajni rezultat sanacije bude potpuno obnovljeni i sanirani toaleti sa završenim svim radovima koji će omogućiti nesmetano funkcionisanje, na koju dobavljač može dati garanciju koja je navedena u tehničkom zadatku. Također, predmjeri dati kao prilog ovog tehničkog zadatka su preciznijeg karaktera a samu ponudu potencijalnih dobavljača potrebno je napraviti na osnovu stvarnog stanja odnosno nakon predmjera. Dobavljači će ponudu napraviti na osnovu svih pobrojanih radova u predmjeru i na osnovu specifikacija u predmjeru.

Garantni rok na radove, ugrađeni materijal i opremu mora da bude **minimalno 2 godina** od dana završetka radova i potpisivanja zapisnika o izvršenoj usluzi.

USLOVI ZA VRIJEME TRAJANJA GARANTNOG ROKA

Za vrijeme trajanja garantnog roka, dobavljač je dužan sve eventualne nedostatke odnosno probleme sa ugrađenom opremom kao i druge nedostatke otklanjati po zahtjevu odgovornih lica G-Petrol-a. **Saniranje eventualnih oštećenja u garantnom roku dobavljač je dužan otkloniti po zahtjevu odgovornog lica G-Petrol u roku od 48 h od momenta prijave kvara, a u slučaju opasnosti po zdravlje i život uposlenika i kupaca intervencija mora biti u roku od 6 sati od momenta prijave kvara.**

VRIJEME ZA REALIZACIJU PROJEKTA– ROK

**Dozvoljeno vrijeme sanacije i puštanje u funkciju je 90 dana** od dana obostranog potpisivanja ugovora, u kojem dobavljač treba u potpunosti izvršiti sanaciju uz potpunu funkcionalnost, bez naknadnih dodatnih radova i troškova.

Ovaj rok može se produžiti u izuzetnim slučajevima uz saglasnost odgovornog lica G-Petrola.

FAKTURISANJE

Fakturisanje od strane dobavljača prema naručiocu vrši se odmah po izvršenoj usluzi, a po obostranom potpisivanju Zapisnika o izvršenoj usluzi.

Račun treba da, pored zakonski obaveznih naznaka, sadrži broj ugovor.

**U prilogu Računa treba da se nalazi:**

1. Potpisan i ovjereni Radni nalog G-Petrola;
2. Potpisan zapisnik o izvršenoj usluzi;
3. Potpisana izjava o garanciji.

U slučaju da se dostavi faktura koja ne sadrži svu potrebnu dokumentaciju ista će biti vraćena dobavljaču na dopunu.

UGOVORENA KAZNA

Ugovorena kazna je mehanizam zaštite naručioca u slučaju da dobavljač ne izvrši uslugu popravke u prethodno definisanom rok, kao i za probijanje roka za realizaciju projekta.

**Iznos ugovorene kazne je 50 KM za svaki sat zakašnjenja u popravci.**

Ugovorena kazna za prekoračenje **ugovorenog roka za realizaciju projekta je 200 KM** za svaki dan zakašnjenja, bez saglasnosti odgovornog lica G-Petrol.

USLOVI PONUDE I TEHNIČKA DOKUMENTACIJA

Ponuda treba još da sadrži:

1. Izjavu da cijena radova iz Ponude obuhvata sve troškove nabavke materijala, ugradnje materijala, uz potpuno funkcionisanje predmetnih radova , bez dodatnih naknadnih troškova;
2. Izjavu o garantnom roku od 2 godina na izvršene radove;
3. Detaljnu tehničku specifikaciju materijala koju dobavljač nudi.

TEHNIČKI ELIMINACIJSKI KRITERIJ ZA IZBOR DOBAVLJAČA

Svaki dobavljač koji konkuriše na tenderu, mora da zadovolji eliminacijske kriterije koji su dati u Tabeli 1 – Kvalifikacioni kriterijumi.

**Тabela 1.**

| Br. | Kriterij | Dokumentacija koja se dostavlja |
| --- | --- | --- |
|  | Pravo konkurisanja imaju dobavljači koji imaju minimum 3 godine iskustva na poslovima sanacije i održavanja toaleta | Ovjerena potvrda od strane (min. dva) Naručioca kojima je Dobavljač pružao predmetne usluge u prethodne tri godine. |

Prilozi:

Prilog 1. Predmjer radova za premetne BS.

**Ovlaštena Kontakt osoba od strane G-Petrola:**

Admir Omerović

Menadžer za tehničku podršku i održavanje

G Petrol d.о.о. Sarajevo

Bosna i Hercegovina, Sarajevo, Marka Marulića 2, Lamela B,

tel: +387 33 944 902, mob: +387 065 418 842

E-mail: [admir.omerovic@nis.rs](mailto:admir.omerovic@nis.rs)